Llyn Du (Ceredigion)

Erthygl am y llyn yng Ngheredigion yw hon. Am lynoedd eraill o'r un enw gweler Llyn Du (gwahaniaethu). Llyn yng nghanolbarth Ceredigion yw Llyn Du. Cyfeirnod OS: SN800698. Mae yn nhalgylch afon Hafren. Gorwedd y llyn tua 535 metr uwch lefel y môr ym mryniau Elenydd tua 4 milltir i'r dwyrain o Bontrhydfendigaid ar ddarn o rosdir gwlyb ar y ffin rhwng Ceredigion a Phowys. Saif y llyn mewn dyffryn, lle rhed y glaw iddo o lethrau'r mynydd; o'r llyn, llifa Nant Llyn Du. Gerllaw ceir Llyn Fyrddon Fawr a Llyn Fyrddon Fach: llai na chwarter milltir sydd rhwng y ddau lyn ac mae'r unig ffrwd sy'n llifo o Fyrddon Fach yn llifo i Fyrddon Fawr.